23/10/2020 | Administración LocalMunicipal
A Coruña
Alcaldía
Decreto de delegación de atribucións do Presidente do IMCE

A Alcaldía-Presidencia ditou o DECRETO DEC/AYTO/6783/2020 do 15 de outubro de 2020: O artigo 7 dos Estatutos do Instituto Municipal Coruña Espectáculos (en adiante, IMCE) sinala que “O Presidente será o Excmo. Sr. Alcalde”, O art.8 regula as súas funcións. Así mesmo, indica que o Alcalde pode delegar no Vicepresidente, nos membros do Consello Reitor, ou no Director, cantas atribucións estime convenientes para o logro da maior eficacia na xestión do organismo autónomo, con excepción das sinaladas nos apartados c) e g) Por razóns de operatividade, é conveniente a delegación nun membro do Consello Reitor das atribucións do Presidente contidas no citado artigo 8, letras a), b), d), e), i), j) e k) dos Estatutos, así como a a autorización e o compromiso de gastos, o recoñecemento de obrigas e a ordenación de pagamentos, sinaladas na letra f) do mesmo artigo. No caso de ausencia, vacante ou enfermidade do membro do Consello Reitor a que se refire este Decreto, as súas funcións desempeñaraas Dª Diana Sobral Cabanas, concelleira de Comercio, Mercados e Barrios. En consecuencia, facendo uso das facultades que me confire a lexislación vixente, RESOLVO: Primeiro.- Delegar no membro do Consello Reitor do IMCE, D. Leovigildo Mavrodin Valduciel, as seguintes atribucións do Presidente, conforme ao establecido no artigo 8 dos Estatutos: a) Representar ao organismo autónomo e conferir mandatos e poderes para exercitar a devandita representación. b) Exercer as accións xudiciais e administrativas en materia da súa competencia e, en caso de urxencia, en materias da competencia do Consello Reitor, neste suposto dando conta a este na primeira sesión que celebre para a súa ratificación. c) Convocar, fixar a orde do día, presidir, moderar o desenvolvemento dos debates, suspender e levantar as sesións do Consello Reitor, dirixir as deliberacións e decidir os empates con voto de calidade. d) Visar as actas e certificacións dos acordos do Consello. e) Autorizar e comprometer gastos, de acordo co establecido nas Bases de Execución do presuposto, recoñecer obrigas e ordenar pagamentos, movemento de fondos e valores da tesourería. f) Revisar de oficio os actos administrativos nulos e revogar os actos desfavorables ou de gravame ditados por el. g) Exercer as competencias en materia de responsabilidade patrimonial. h) As demais que non estean expresamente atribuídas a outros órganos do IMCE. Segundo.- Designar, en caso de vacante, ausencia ou enfermidade de D. Leovigildo Mavrodin Valduciel, a Dna. Diana Sobral Cabanas, concelleira de Comercio, Mercados e Barrios, conforme ao establecido no art.13 da Lei 40/2015, de 1 de outubro, do Réxime xurídico do sector público. Terceiro: Dar conta do presente Decreto á Xunta de Goberno Local e ao Pleno da Corporación e publicar o presente Decreto no Boletín Oficial da Provincia. Cuarto: Quedan revogadas as delegacións conferidas en Decretos anteriores no que se opoñan ou contradigan ás conferidas no presente Decreto. Quinto.- Este Decreto entrará en vigor desde o día seguinte á súa firma. A Coruña, 14 de outubro de 2020 A Presidenta do IMCE Inés Rey García” A Coruña, a 19 de outubro de 2020 A Alcaldesa P. D. Santiago Roura Gómez O Coordinador xeral municipal (PD Decreto 3847/2019. BOP 03/07/19)